

Projekts uz 11.06.2024.

FK 19.06.2024.

Domē 25.07.2024.

Ziņotājs un sagatavotājs E. Kāpa

APSTIPRINĀTI

ar Ādažu novada pašvaldības domes

2024. gada sēdes lēmumu

(protokols Nr.)

SAISTOŠIE NOTEIKUMI

Ādažos, Ādažu novadā

2024. gada 25. jūlijā **Nr.**«DOKREGNUMURS»

**Grozījumi Ādažu novada pašvaldības 2022. gada 28. septembra saistošajos noteikumos Nr. 72/2022 “Sabiedrisko ūdenssaimniecības pakalpojumu kārtība novadā”**

*Izdoti saskaņā ar Ūdenssaimniecības pakalpojuma likuma 6. panta ceturto un*

*piekto daļu*

Izdarīt Ādažu novada pašvaldības 2022. gada 28. septembra saistošajos noteikumos Nr. 72/2022 “Sabiedrisko ūdenssaimniecības pakalpojumu kārtība Ādažu novadā" (Latvijas Vēstnesis, 2022., Nr. 212) šādus grozījumus:

1. Svītrot 9. punktu.
2. Aizstāt 15. punktā tīmekļvietnes adresi “www.adazi.lv” ar tīmekļvietnes adresi “www.adazunovads.lv”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības 2024. gada \_\_\_\_\_ saistošajiem noteikumiem Nr. /2024 “Grozījumi Ādažu novada pašvaldības 2022. gada 28. septembra saistošajos noteikumos Nr. 72/2022 “Sabiedrisko ūdenssaimniecības pakalpojumu kārtība Ādažu novadā””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Grozījumi Ādažu novada pašvaldības 2022. gada 28. septembra saistošajos noteikumos Nr. 72/2022 “Sabiedrisko ūdenssaimniecības pakalpojumu kārtība Ādažu novadā” (turpmāk – SN Nr. 72/2022) veikti sakarā ar to, ka ir saņemta vēstule no Vides aizsardzības un reģionālās attīstības ministrijas (turpmāk VARAM) par nepieciešamību precizēt nosacījumus par piekrišanu personas datu apstrādei pašvaldību saistošajos noteikumos ūdenssaimniecības jomā. VARAM 2023. gada 21. decembrī saņēma Datu valsts inspekcijas (turpmāk – Inspekcija) vēstuli Nr. 7-4.2/251-N (turpmāk – Vēstule), kurā norādīts, ka, pamatojoties uz saņemto iedzīvotāja iesniegumu, izvērtēta dokumentā “Vadlīnijas saistošo noteikumu izstrādei sabiedrisko ūdenssaimniecības pakalpojumu sniegšanas un lietošanas jomā” (turpmāk – Vadlīnijas) iekļautā prasība par piekrišanu personas datu apstrādei un pastāvīgai glabāšanai. Inspekcija ir secinājusi, ka attiecībā uz tehnisko noteikumu saņemšanu ūdenssaimniecības pakalpojumu jomā, personas datu apstrāde ir obligāti nepieciešams nosacījums pakalpojuma saņemšanai. Inspekcija lūdz Ministriju novērst nepilnības, svītrojot Vadlīnijās norādi uz piekrišanu personas datu apstrādei, un par to informēt pašvaldības, lai pašvaldību saistošajos noteikumos ietvertie nosacījumi tehnisko noteikumu saņemšanai atbilstu normatīvo aktu un Datu regulas prasībām.
	2. Papildus tiek veikti SN Nr. 72/2022 precizējumi saistībā ar pašvaldības tīmekļa vietnes adresi.
 |
| 1. **Fiskālā ietekme uz pašvaldības budžetu**

 Lai nodrošinātu šo noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
2. Sociālā ietekme un ietekme uz uzņēmējdarbības vidi pašvaldības teritorijā – saistošo noteikumu mērķa grupas, uz kurām attiecināms saistošo noteikumu tiesiskais regulējums, ir fiziskas personas, kuras pieprasa izsniegt tehniskos noteikumus ūdenssaimniecības pakalpojumu jomā.
3. Ietekme uz vidi – nav attiecināms.
4. Ietekme uz iedzīvotāju veselību – nav attiecināms.
	1. Ietekme uz konkurenci – noteikumiem nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
2. SN Nr. 72/2022 piemērošanas jautājumos personas var vērsties SIA “Ādažu ūdens” un pašvaldības aģentūrā “Carnikavas komunālserviss” .
3. Administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**

5.1. Noteikumu grozījumiem nav ietekmes uz pašvaldības funkcijām un cilvēkresursiem.5.2. Funkcijas izpildei nav paredzēti jauni pienākumi vai uzdevumi, netiek veidotas jaunas darba vietas vai likvidētas/reorganizētas esošās. |
| 1. **Informācija par izpildes nodrošināšanu**

Šo noteikumu izpildes nodrošināšanai nepieciešami resursi – tikai cilvēkresursi.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**

Šie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. **Izstrādes gaitā veiktās konsultācijas ar privātpersonām un institūcijām**
2. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
3. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Finanšu komitejā, tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības *Facebook* kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli..
4. Publikācijā noteiktajā termiņā no 2024. gada 20.jūnija līdz 4. jūlijam priekšlikumi netika saņemti.
5. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Noraksti @ ĀU, CKS, JIN